Diari Oficial de la Generalitat Valenciana


Sumari del DOGV 6475, del 08-03-2011 (2011/2190)

Notificació de la sentència dictada en el judici ordinari número 529/2009.
--------------------------------------------------------------------------

### Dades del document

Número de DOGV
:   6475

Data del DOGV
:   08-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2190


Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Notificació de la sentència dictada en el judici ordinari número 529/2009. [2011/2190]  
Procediment ordinari 000529/2009  
Demandant: Estructuras y Obras Gaymar, SL.  
Procurador: Antonio Penades Martínez.  
Lletrada: Adoración Díaz Azor.  
Demandat: Caberer, SL. y Ondeza Promociones, SL.  
Nieves Martín Rincón, secretària del Jutjat de Primera Instància número 2 d'Alcoi (Alacant), faig saber: Atés que es desconeix el domicili o la residència actuals del demandat Ondeza Promociones, SL, amb DNI/CIF R17895507, per la resolució del dia de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de la sentència de data 30 de desembre de 2010. La resolució que cal notificar és la que es transcriu tot seguit:  
«Sentència número 150/2010  
Alcoi, 30 de desembre de 2010  
Javier Santolaria Comeche, jutge titular del Jutjat de Primera Instància i Instrucció número 2 d'Alcoi, he vist aquestes actuacions sobre judici ordinari número 529/2009, seguides a instàncies de la mercantil Estructuras y Obras Gaymar, SL, representada pel procurador dels tribunals Antonio Penadés Martínez i assistida per la lletrada Adoración Díaz Azor, contra la mercantil Cabarer, SL, i la mercantil Ondeza Promociones, SL, declarada en rebel·lia, sobre reclamació d'una quantitat per incompliment contractual.  
/.../  
Dispositiva  
Estime íntegrament la demanda interposada pel procurador dels tribunals Antonio Penadés Martínez, en representació de la mercantil Estructuras y Obras Gaymar, SL, contra la mercantil Cabarer, SL, i la mercantil Ondeza Promociones, SL, declarada en rebel·lia, i condemne solidàriament les demandades a pagar a la part actora la suma de dos-cents seixanta-cinc mil huit-cents trenta-dos euros i cinquanta-set cèntims (265.832,57 €) en concepte de principal, més els interessos legals des de la interposició de la demanda incrementats en dos punts des de la data de la sentència, d'acord amb el que disposa l'article 576 de la Llei d'Enjudiciament Civil, i al pagament de les costes causades en aquest procediment.  
Una vegada siga ferma aquesta sentència, deixeu sense efecte les mesures cautelars disposades en el procediment de mesures cautelars 643/2009.  
Expediu una testimoniança d'aquesta resolució perquè s'unisca a les actuacions principals i porteu l'original al llibre de sentències d'aquest Jutjat.  
Notifiqueu aquesta sentència a les parts, i feu-los saber que no és ferma i que s'hi pot interposar un recurs d'apel·lació, que cal presentar per escrit, amb les formalitats exigides en la llei, davant d'aquest Jutjat dins del termini de cinc dies hàbils comptadors des de l'endemà de la notificació i de la qual coneixerà si s'escau l'Audiència Provincial.  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 LECn). El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen. De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual se li tornarà només en el cas que el recurs siga estimat. Haurà de constituir el dipòsit mitjançant l'ingrés de la quantitat indicada en el banc Banesto, en el compte corresponent a aquest expedient (0088 0077 RG EEEE AA), indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà que efectue un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme. Firmats i rubricats».   
Alcoi, 30 de desembre de 2010.- La secretària judicial: Nieves Martín Rincón.